<nowiki>#</nowiki>JusticeforAsifa, #JammuWithAsifa, #Asifa and #Kathua എന്നീ ഹാഷ്ടാഗുകൾ ഉപയോഗിച്ചുകൊണ്ടുള്ള ഓൺ ലൈൻ പ്രതിഷേധങ്ങൾ നടന്നു. വീരേന്ദ്ര സെവാഗ്, ഒമർ അബ്ദുള്ള, ഫർഹാൻ അക്തർ, റിതേഷ് ദേശ്മുഖ്, ബർഖ ദത്ത്, നിധി റസ്ദാൻ, ശിവ് അരൂർ, സാഗരിക ഘോഷ്, സാനിയ മിർസ തുടങ്ങി ഒട്ടേറെ പ്രമുഖ വ്യക്തികൾ ഈ കൊലപാതകത്തിനെതിരെ ഓൺ ലൈൻ വേദികളിൽ ശബ്ദമുയർത്തി.

കോട്ടക് മഹിന്ദ്ര ബാങ്കിൽ അസിസ്റ്റന്റ് മാനേജർ ആയിരുന്ന വിഷ്ണു നന്ദകുമാർ കുറ്റകൃത്യത്തെ ന്യായീകരിച്ച് ഫേസ്ബുക്കിൽ സംസാരിച്ചത് വലിയ പ്രതിഷേധത്തിനിടയാക്കുകയും പിന്നീട് ജോലിയിൽനിന്ന് പുറത്താക്കപ്പെടുകയും ചെയ്തു.

ആസിഫയ്ക്ക് നീതിലഭിക്കണമെന്ന് വാദിച്ച് ഫേസ്ബുക്കിൽ പോസ്റ്റിട്ട ദീപക് ശങ്കരനാരായണൻ എന്ന സ്വകാര്യ ഐ.ടി കമ്പനി ഉദ്യോഗസ്ഥനെതിരെ ബിജെപി അനുഭാവികൾ വലിയ ഓൺലൈൻ പ്രതിഷേധം നടത്തി. ബിജെപി മീഡിയ കണ്വീനർ കേരള ഡി.ജി.പി ക്ക് പരാതികൊടുത്തതിനെത്തുടർന്ന് ദീപക്കിനെതിരെ ജാമ്യമില്ലാ വകുപ്പുകൾ ചേർത്ത് കേരളാ പോലീസ് കേസെടുത്തു. 

കേസന്വേഷണവും വിചാരണയും
സാമൂഹ്യ മാധ്യമങ്ങൾ
വിചാരണ ജമ്മു-കശ്മീരിന് പുറത്തേക്ക്
സംഭവം